Plantevæksten paa Borris Hede. 



Af 



O. Galløe og C. Jensen. 



Staten købte i September 1903 et Hedeareal ved Stationsbyen 

 Borris paa Jernbanen Skanderborg — Skjern, stort ca. en Tredjedel 

 Kvadratmil. Dette Stykke skal for Fremtiden fredes og bliver kun 

 en kortere Tid hvert Efteraar benyttet som Øvelsesplads (til Fægt- 

 ningsskydning) for Militæret. — En botanisk Undersøgelse af Arealet 

 har vi foretaget efter Prof. Warmings Opfordring; Resultaterne 

 heraf foreligger i det følgende. 



Borris Hede ligger i Vestjylland paa Sønder Omme Flade, syd 

 for Stationsbyen Borris. Heden er for største Delen meget flad og 

 jævn; i Nord strækker den sig paa et enkelt Sted op til Skjern Aa, 

 i Syd ned mod Omme Aa uden dog at naa denne. Over Hedens 

 ensformige Flade strækker sig nogle faa Højdedrag, Indlandsklitter, 

 i Hovedretningen Nordvest-Sydøst. Disses største Højder er ca. 

 70 Fod; deres Navne „Søbjergene", „Rævegravsbakkerne", Blæs- 

 bjerg" og „Røverstuerne". 



Jordbunden er det sædvanlige ufrugtbare Kvartssand, som 

 karakteriserer de jyske Hedesletter. Fugtige Partier i Heden findes 

 forholdsvis rigeligt og giver Ophold for særlige, fugtighedssøgende 

 Plantesamfund. 



Tre store Hedebrande har hærget Arealet. Dette har sat 

 tydelige Mærker i de enkelte Egnes Vegetation og vil derfor blive 

 behandlet ret indgaaende her, bl. a. for at fremtidige Undersøgelser 

 kan paapege Udviklingsgangen i Planternes Generobring af den 

 brændte Hede. 



